કેટલાંક ગામોની વિશિષ્ટ પરિસ્થિતિ અને તેને કારણે લોકોની અમુક વિલક્ષણતાઓ, વિચિત્રતાઓ, મર્યાદાઓ પણ કહેવતોનો વિષય બને છે. જોળ વડતાલ ને રાવલી, મિયાં રાંટ ને બીબી ચબાવલી, રઢુ ચાંદણા ને મહેલજ ગામ બાવા માગજે જોડીને એ ત્રણ નામ, ઠાસરા દો દિનકા આસરા, રહે ઝાઝા દી તો ખાય ખાસડા. આ ઉપરાંત સમૃદ્ધ ઠાસરા ગામ અને પડોશના કંગાલ, ગામ સેવાલિયાની સ્થિતિનું પ્રતિબિંબ ઠાસરા પાલી ને સેવાલિયા ખાલી કહેવતમાં પડ્યું છે. બોરસદ તાલુકાના કઠોલ અને નિસરાયા ગામોની ધૂળના ઢગલાભરી ભાગોળો ઓળંગી ગામમાં જવાનું અને બહાર નીકળવાનું મુશ્કેલ હોવાથી ન છટકે જ તે ગામોમાં જવાનું મન થાય. આવી કઠિન સ્થિતિનું દર્શન આધી રોટી ખાના, મગર કઠોલ મત જાના, ને હાર્યા તો નેહરાયા. આથિક રીતે સધ્ધર છતાં ગંદકીથી સભર એવા સંધાણા તથા વાંઠવાળી ગામને અનુલક્ષીને કહેવતો પણ પ્રચલિત છે સંધાણા ગામ ગંધાણા અને વાંઠવાળી કદી ન જવાની ગાંઠ વાળી જેવી કહેવતમાં થાય છે.